Csongrád Város Polgármesterétől

Száma: Fjl/35-18/2024 „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2024. augusztus 29-én tartandó ülésére

## Tárgy: Csongrád Városi Önkormányzat településrendezési eszközeinek a 451. sz. főút tervezett megerősítése és új kerékpárút szakaszok megvalósításához kapcsolódó módosításának elfogadása és rendelet megalkotása (HÉSZ)

**Tisztelt Képviselő-testület!**

Csongrád Városi Önkormányzat Képviselő‐testülete a 91/2023. (V.25.) önkormányzati határozatában döntött a településrendezési eszközök módosításáról a 451. sz. főút tervezett megerősítése és új kerékpárút szakaszok megvalósítása érdekében.

Tekintettel arra, hogy a projekt nemzetgazdasági szempontból kiemelt ügy a településrendezési eszközök módosításának egyeztetése egyszerűsített eljárásban történik a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban Korm. rendelet/Vrh) 68. § (1) és (2) bekezdései alapján.

Csongrád Városi Önkormányzat Képviselő-testülete 11/2024. (I.25.) számú határozatával elfogadta a véleményezési szakasz során beérkezett véleményt és az arra adott szakmai választ. A Korm. rendelet/Vrh. 68. § (2) bekezdés szerinti véleményezési szakasz lezárása képviselő-testületi döntéssel megtörtént.

A Korm. rendelet/Vrh. 68. § (2) bekezdés c) pontja szerinti egyeztető tárgyalás 2024. augusztus 5-én került lebonyolításra. A tárgyaláson elhangzott észrevételek szerint javított anyag 2024. augusztus 06-án beérkezett a Csongrád-Csanád Vármegyei Kormányhivatal Állami Főépítészi Irodájához, így az elfogadást akadályozó körülmény nem maradt fenn. A településrendezési eszközök jóváhagyása jogszerűen megtehető.

A Csongrád-Csanád Vármegyei Kormányhivatal Állami Főépítészi Irodája által kiadott záró szakmai véleményt, mely a jelen előterjesztés mellékletét képezi, az eljárásrend szerint ismertetni kell a döntésre jogosult képviselő-testülettel is, majd ezt követően kerülhet sor a településrendezési eszközök elfogadására, a határozat és rendelet megalkotására.

A jóváhagyott teljes tartalmú dokumentációt a 313/2012. (XI.8.) Korm. rendelet 4. § (1) g) pontja értelmében az önkormányzati döntést követő 30 napon belül a jegyző köteles a Dokumentációs Központ részére ingyenesen átadni vagy megküldeni.

A Korm. rendelet/Vrh. 72. § (1) bekezdés b) pontja értelmében a polgármester a településrendezési eszközt legkésőbb a hatálybalépése napján feltölti az E-TÉR felületre.

A HÉSZ rendelet-tervezete tartalmazza a HÉSZ 1. és 2. mellékletét képező bel- és külterületi szabályozási terv módosított szelvényeit.

Javasolom a rendelet módosítás megalkotását.

Csongrád, 2024. augusztus 12.

Bedő Tamás

 polgármester